Maia Sandu, primul președinte moldovean primit la Elysee în 24 de ani. Cum a decurs întâlnirea cu Emmanuel Macron.
Maia Sandu este primul preşedinte moldovean primit la Elysee din 1997. Emmanuel Macron vrea să ajute la rezolvarea conflictului transnistrean. Maia Sandu este președintele Republicii Moldova din decembrie 2020.
După 24 de ani, un preşedinte moldovean a intrat din nou pe porţile palatului. Maia Sandu a fost primită de Emmanuel Macron, care a îndemnat-o să facă reforme curajoase în lupta cu corupţia.La Paris, Sandu a mers să găsească investitori, dar a primit o ofertă neaşteptată. Macron vrea să negocieze reîntregirea ţării."Reglarea conflictului în Transnistria constituie o miză importantă pentru pacea şi securitatea europeană şi vreau să afirm foarte clar susţinerea neclintită a Franţei pentru suveranitatea, independenţa, integritatea teritorială a Moldovei şi disponibilitatea noastră pentru a avea un rol util şi de a vă ajuta pe acest drum.", a declarat Emmanuel Macron, preşedintele Franţei.